**7. sjednica Školskog odbora**

**Zapisnik sa 7. sjednice Školskog odbora V. gimnazije Vladimir Nazor Split, Split, održane 15. rujna 2017 . (petak), s početkom u 18:30 sati, u uredu ravnateljice**

Sjednici su bila prisutna 4 člana Školskog odbora (imenovana od strane Nastavničkog vijeća, Vijeća roditelja i na Skupu radnika). Preostala 3 člana još nisu imenovana samostalno od strane osnivača.

Odluke su donesene jednoglasno.

**AD-1) Verificiranje zapisnika s prethodne 6. sjednice Školskog odbora**

Na zapisnik s prošle sjednice Školskog odbora, od 31.8.2017. nije bilo primjedaba ni dopuna, te je isti jednoglasno usvojen od strane nazočnih članova Školskog odbora.

**AD-2) Donošenje Odluke o usvajanju Izmjena i dopuna Statuta Škole po prethodnoj suglasnosti osnivača (Zaključka Županijske skupštine Splitsko-dalmatinske županije, od 31.srpnja 2017.)**

**O D L U K A , br. 1.**

Usvajaju se Izmjene i dopune Statuta V. gimnazije Vladimir Nazor Split, Split, osnovom ZAKLJUČKA o davanju prethodne suglasnosti na Prijedlog izmjena i dopuna Statuta V. gimnazije Vladimir Nazor Split, Split, donesenog od strane Županijske skupštine Splitsko-dalmatinske županije

od 31. srpnja 2017.

**AD-3) Odluka o davanju prethodne suglasnosti za zasnivanje radnog odnosa s predloženim
kandidatkinjama: M.R.(hrv.jezik), za obavljanje poslova koji ne trpe odgodu, na vrijeme dulje od 15 dana, do zasnivanja radnog odnosa na temelju natječaja ili na drugi propisani način, a najdulje od 45 dana, sukladno odredbama ZOOOSŠ i D.M. (ispitni koordinator), za obavljanje poslova koji ne trpe odgodu, na vrijeme dulje od 15 dana, do dobivanja suglasnosti Ministarstva znanosti i obrazovanja, ali ne dulje od 45 dana.**

 **O D L U K A , br. 2.**

Daje se prethodna suglasnost Školskog odbora za zasnivanje radnog odnosa na određeno vrijeme s predloženim kandidatima radi obavljanja poslova koji ne trpe odgodu, do zasnivanja radnog odnosa na temelju natječaja ili na drugi propisani način, ali ne dulje od 45 dana.

**AD-4) Donošenje Odluke o davanje prethodne suglasnosti na donesenu Odluku ravnateljice**

**O D L U K A , br. 3.**

Daje se prethodna suglasnost na donesenu Odluku ravnateljice od 15. rujna 2017. osnovom zahtjeva nastavnice D.M., od 14. rujna 2017. za zasnivanje radnog odnosa na neodređeno vrijeme za obavljanje poslova nastavnice hrvatskog jezika za 8 sati nastave tjedno s pripadajućom količinom

radnog vremena (3.2 sata dnevno i 16 sati rada tjedno), od 16. rujna 2017. godine.